paragraph_text: S albuma je objavljeno pet singlova, od kojih su "Like a Virgin" i "Material Girl" bili svjetski hitovi, te "Into the Groove" kao prvi britanski broj 1. U svrhu promocije albuma. Madonna je održala svoju prvu koncertnu turneju The Virgin Tour, koja je posjetila samo gradove Sjeverne Amerike. Like a Virgin je postao značajna kulturna tvorevina osamdesetih godina. Madonna je dokazala da ju ne treba otpisati, naprotiv, učvrstila je sebe kao novu glazbenu snagu na koju treba misliti. Njezine pjesme su izazivale kritiku konzervativaca i imitacije mlađe ženske populacije, posebice "Material Girl" i "Like a Virgin".